**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2017. január 25.** (szerda) 08 óra

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető

**Megjelentek:** Bánóczi Margit elnök, Tegzes Endre, Gerely Gábor, dr. Borók György, Kiszelné Mohos Katalin polgármester, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen 4 fő jelen van, tehát a bizottság határozatképes. dr. Lovas András jelezte a távollétét. Tájékoztatom a bizottság tagjait, hogy a kiküldött meghívóban jelzett napirend kiegészült egy napirendi ponttal. Emellett polgármester asszony kapott egy levelet a Vörösvár Invest Kft-től a Linum udvarral kapcsolatban, megkérjük polgármester asszonyt, hogy a napirendek tárgyalását követően ismertesse. Kérdezem, hogy van-e ehhez kapcsolódóan hozzászólás, javaslat? Amennyiben nincs kérdés, kiegészítés, szavazzunk a mai ülés napirendjéről. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**1/2017. (I. 25.) HATÁROZATA**

**Tárgy: Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2017. január 25-i ülésének napirendje**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy 2017. január 25-i ülésén az alábbi napirendeket tárgyalja.

1. **Döntés a Képviselő-testület 2017. év I. félévi munka- és üléstervéről**
2. **Nagykovácsi Nagyközség Önkormányzatának 2016. évi költségvetéséről szóló 2/2016. (II. 29.) önkormányzati rendeletének 4. sz. módosítása**
3. **Az önkormányzati kitüntetésekről és elismerő címekről szóló 27/2012. (IX. 7.) önkormányzati rendelet módosítása**
4. **Döntés a Nagykovácsi Nagyközség Önkormányzata kormányzati funkcióinak felülvizsgálatáról szóló 147/2016. (XII.15.) Kt. határozat módosításáról**
5. **A Lenvirág Bölcsőde és Védőnői Szolgálat Alapító Okiratának módosítása és a módosító okirat elfogadása**
6. **Döntés az alpolgármesterek tiszteletdíjáról E – 3**

**Határidő:** azonnal

**Felelős:** ÜB elnöke

**1. napirendi pont**

**Döntés a Képviselő-testület 2017. év I. félévi munka- és üléstervéről**

**Bánóczi Margit elnök**: A napirendi pont előadója jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.* A többi bizottság is tárgyalta a munkatervet, és kialakult egy módosítás szükségessége. Nevezetesen, hogy a két rendvédelmi témájú beszámolót április hónapról februárra javasoljuk áttenni. Egyrészt a beszámolók arányos elosztása, másrészt a téma mielőbbi megtárgyalásának igénye miatt is.

**Bánóczi Margit elnök**: Köszönöm. Van-e hozzászólás, vélemény? Nincs. Akkor szavazzunk a határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**2/2017. (I. 25.) HATÁROZATA**

**Tárgy: Döntés a Képviselő-testület 2017. év I. félévi munka- és üléstervéről**

Nagykovácsi Nagyközség Önkormányzata Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a határozat mellékletében foglalt tartalommal a 2017. év I. félévi munka- és üléstervet fogadja el.

**Határidő**: azonnal

**Felelős**: Polgármester

**2. napirendi pont**

**Nagykovácsi Nagyközség Önkormányzatának 2016. évi költségvetéséről szóló 2/2016. (II. 29.) önkormányzati rendeletének 4. sz. módosítása**

**Bánóczi Margit elnök**: A napirendi pont előadója Perlaki Zoltán osztályvezető helyett átadom a szót Papp István jegyző úrnak, hogy röviden ismertesse az előterjesztést.

**Papp István jegyző**: Az az álláspont alakult ki, hogy az Ügyrendi bizottság a rendeleteket tekintse át. Ezért nem tartalmát, hanem formáját illetően kell a bizottságnak megvizsgálni ezt a rendeletet.

**Bánóczi Margit elnök:** Köszönöm. Van-e további kérdés, hozzászólás?

**dr. Borók György:** A rendelet rendben van, és köszönjük szépen ezt a lehetőséget, hogy formálisan át tudjuk tekinteni az önkormányzat rendeleteit. A tegnapi napon kerestem rendeleteket a napirendi pontokhoz kapcsolódóan. Azt láttam, hogy az olvasó át van irányítva a – korábban Complex Kiadó – oldalára. Megkérdezem, hogy hiteles-e? Nekem valami nem stimmelt. Az ott található jogszabályok megegyeznek a hatályos és pontos szövegezéssel? A korábbi gyakorlat nekem tetszett, hogy az önkormányzat honlapján megtaláltam az összes rendeletet. A Complex jogtára nem tekinthető hitelesnek, hitelességi problémák vannak egy külső szolgáltató jogszabályaival. Főleg úgy, ha esetleg nem pontos.

**Papp István jegyző**: Tavalyi év során felvettük a kapcsolatot ennek a cégnek az önkormányzati divíziójával annak érdekében, hogy a közel másfél évtizedes, bizonytalan hatályú rendelet-anyagainkat vizsgáljuk közösen felül. Ebben az előző aljegyző asszonnyal fél év munkánk volt. Igaz, hogy nem egy hitelesített hely, de rajtunk keresztül megy, tehát hitelesnek tekinthető. Ez a mi közhiteles rendelettárunk. Hónapról hónapra hatályosítanak természetesen a mi felügyeletünk mellett. Mutatja a hatályos és a hatályon kívül helyezett jogszabályokat egyaránt.

**Bánóczi Margit elnök:** Köszönöm. Van-e további kérdés, hozzászólás? Nincs. Akkor szavazzunk a rendelet tervezetről az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**3/2017. (I. 25.) HATÁROZATA**

**Tárgy: Nagykovácsi Nagyközség Önkormányzatának 2016. évi költségvetéséről szóló 2/2016. (II. 29.) önkormányzati rendeletének 4. sz. módosítása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek Nagykovácsi Nagyközség Önkormányzatának 2016. évi költségvetéséről szóló 2/2016. (II. 29.) önkormányzati rendeletének 4. sz. módosításának elfogadását az előterjesztésben foglaltak szerint.

**Határidő:** azonnal

**Felelős:** Polgármester

**3. napirendi pont**

**Az önkormányzati kitüntetésekről és elismerő címekről szóló 27/2012. (IX. 7.) önkormányzati rendelet módosítása**

**Bánóczi Margit elnök**: A napirendi pont előadója jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök** Köszönöm. Van-e további kérdés, hozzászólás? Nincs. Akkor szavazzunk a rendelet tervezetről az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**4/2017. (I. 25.) HATÁROZATA**

**Tárgy: Az önkormányzati kitüntetésekről és elismerő címekről szóló 27/2012. (IX. 7.) önkormányzati rendelet módosítása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek az önkormányzati kitüntetésekről és elismerő címekről szóló 27/2012. (IX. 7.) önkormányzati rendelet módosításának elfogadását az előterjesztésben foglaltak szerint.

**Határidő:** azonnal

**Felelős:** Polgármester

**4. napirendi pont**

**Döntés a Nagykovácsi Nagyközség Önkormányzata kormányzati funkcióinak felülvizsgálatáról szóló 147/2016. (XII.15.) Kt. határozat módosításáról**

**Bánóczi Margit elnök**: A napirendi pont előadója aljegyző asszony. Átadom a szót, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Bánóczi Margit elnök** Köszönöm. Van-e további kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**5/2017. (I. 25.) HATÁROZATA**

**Tárgy:** **Döntés a Nagykovácsi Nagyközség Önkormányzata kormányzati funkcióinak felülvizsgálatáról szóló 147/2016. (XII.15.) Kt. határozat módosításáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek az alábbi határozat elfogadását:

Nagykovácsi Nagyközség Önkormányzatának Képviselő-testülete úgy dönt, hogy a Nagykovácsi Nagyközség Önkormányzat Képviselő-testületének 147/2016. (XII.15.) számú kt. határozatát az alábbiak szerint módosítja:

A Magyar Államkincstár által vezetett törzskönyvi nyilvántartásából az alábbi kormányzati funkciók törlendők:

Törlendő kormányzati funkció

074031  Család- és nővédelmi egészségügyi gondozás

074032  Ifjúság-egészségügyi gondozás

091220  Köznevelési intézmény 1-4. évfolyamán tanulók nevelésével, oktatásával összefüggő működtetési feladatok

092120  Köznevelési intézmény 5-8. évfolyamán tanulók nevelésével, oktatásával összefüggő működtetési feladatok

104030 Gyermekek napközbeni ellátása

Felkéri a Polgármestert és a Jegyzőt a kormányzati funkció változások törzskönyvi nyilvántartáson történő átvezetésének kezdeményezésére.

**Határidő:** azonnal

**Felelős:** polgármester, jegyző

**5. napirendi pont**

**A Lenvirág Bölcsőde és Védőnői Szolgálat Alapító Okiratának módosítása és a módosító okirat elfogadása**

**Bánóczi Margit elnök**: A napirendi pont előadója aljegyző asszony. Átadom a szót, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Bánóczi Margit elnök** Köszönöm. Van-e további kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**6/2017. (I. 25.) HATÁROZATA**

**Tárgy: Döntés a Lenvirág Bölcsőde és Védőnői Szolgálat Alapító Okiratának módosításáról és a módosító okirat elfogadásáról**

Nagykovácsi Nagyközség Önkormányzata Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Lenvirág Bölcsőde és Védőnői Szolgálat Alapító Okiratának módosításához szükséges Módosító Okiratot és az egységes szerkezetű Alapító Okiratot a melléklet szerinti tartalommal elfogadja.

Felkéri a Polgármestert és a Jegyzőt a szükséges intézkedések megtételére.

**Határidő:** azonnal

**Felelős:** polgármester, jegyző

**6. napirendi pont**

**Döntés az alpolgármesterek tiszteletdíjáról**

**Bánóczi Margit elnök**: A napirendi pont előadója jegyző úr. Átadom a szót, hogy röviden ismertesse az előterjesztést.

**Papp István jegyző**: *Röviden ismertette az előterjesztést.*

**Bánóczi Margit elnök:** Köszönöm. Van-e további kérdés, hozzászólás?

**dr. Borók György**: Büszke vagyok arra, hogy részt vettem ennek a törvénynek a kidolgozásában, illetve megírásában. Alapvetően 3 kérdést kezelt a törvénymódosítás. Egyrészt végre költségvetési támogatás van hozzárendelve a kis lélekszámú településeknél a polgármester fizetéséhez. Másrészt az összeférhetetlenségi szabályokon is változtatott. Továbbá – amire szintén komoly társadalmi igény volt – a társadalmi megbízatású alpolgármesterek esetében lehetővé tette, hogy ahol valóban csak a közjó érdekében és tiszteletdíj nélkül vállalja valaki az alpolgármesteri tisztséget, neki ne kelljen megállapítani tiszteletdíjat, hanem akár 0 Ft is lehessen. Ennek az a célja, hogy ne kelljen lemondani a tiszteletdíjról, mert ez is jogszerűtlen. Én most a módosító indítványomat azért nyújtottam be, mert én is jelen voltam, amikor a mi alpolgármesterünk, dr. Fegyveres-Fiskál Gábor lemondott a tiszteletdíjáról. Nagykovácsinak van kettő társadalmi megbízatású alpolgármestere, dr. Fegyveres-Fiskál Gábor kifejezetten tiszteletdíj nélkül vállalta ezt a tisztséget. Azt gondolom, hogy ez nagyon szép dolog, ha valaki tiszteletdíj nélkül szeretné ellátni ezt a megbízatást. Megnéztem a jegyzőkönyvet is, dr. Fegyveres-Fiskál Gábor – akit egyébként nagyra becsülök, jó barátom is – lemondott a tiszteletdíjról ott az ülésen, ez benne van a jegyzőkönyvben is. Nem tudom másképp értelmezni ezt a nyilatkozatát, minthogy a megbízatása idejére mond le, mert nem volt semmiféle időbeli megkötés. Azért mondom ezt kicsit részletesebben, mert ma reggel hallottam, hogy jelenleg felveszi a tiszteletdíjat, én ezt nem tudtam. Én teljesen jóhiszeműen a hatályos jogi környezethez szerettem volna igazítani ezt a dolgot. Úgy tudtam, mivel ettől eltérő információm nem volt, hogy nem veszi fel a tiszteletdíját. Úgy gondoltam, hogy ha ez a helyzet áll fenn, akkor azzal segítünk alpolgármester úrnak, ha a Képviselő-testület 0 Ft-ban állapítja meg a tiszteletdíját és akkor nincs szükség a lemondásra. Ezt tartalmazza a módosító javaslatom. Nem vonom vissza, mert így tartom helyesnek, kérem a támogatását. Amennyiben ő úgy gondolja, hogy felveszi a tiszteletdíját, akkor ezzel szembesíteni kell mind a Képviselő-testületet, mind pedig a nyilvános ülésen erről érdemes lenne alpolgármester úrnak tájékoztatást adnia. Szerintem nincsen teljesen a helyén ez, ha valaki lemond, és anélkül, hogy tudnánk róla, mégis felveszi. De ez már nem tartozik rám. Tegnap este, amikor ezt megfogalmaztam, körbe küldtem a bizottság tagjainak és jegyző úrnak, mint előadónak. Azt kérem, hogy ezt a bizottság támogassa, és majd a testület döntsön róla.

**Kiszelné Mohos Katalin polgármester**: Én, mint előterjesztő nem kaptam ezzel kapcsolatban semmilyen értesítést, hogy módosító javaslat érkezne ehhez a napirendhez. Ha kapok, akkor tudtam volna a bizottsági tagunkat tájékoztatni arról, hogy alpolgármester úr határozott időre mondott le. Megjelölte, hogy 2015. december 31-ig mond le a tiszteletdíjáról. Ezt követően a továbbiakban nem nyújtott be hasonlót. Rákérdeztünk, nem kívánt a továbbiakban lemondani, ezért teljesen jogosan azóta, 2016. január 1-jétől felveszi a tiszteletdíját. Azt nem szeretném, hogy a jegyzőkönyvben így szerepeljen, hogy eddig jogtalanul mondott le, mert a tiszteletdíjról lemondhat. Aljegyző asszony majd elküldi a jogszabályi hivatkozást, mely szerint illetményről nem lehet lemondani, de a tiszteletdíjról le lehet mondani.

**Tegzes Endre**: Azt elképzelhetetlennek tartom, hogy azt mondjuk valakinek, hogy akár fizesse vissza a jogtalanul felvett tiszteletdíjat. Egy biztos, hogy én, mint képviselő kaptam tőle tájékoztatást, amikor itt mindannyiunk előtt elmondta, hogy lemondott 2015-ben, és a következő évtől viszont szeretné a tiszteletdíjat felvenni. Számomra most ez az újdonság, amit most hallottam. Én tartózkodni fogok, mert meglep ez a helyzet. Egyetértek azzal, amit polgármester asszony elmondott.

**dr. Borók György**: Arról szó sem volt, hogy fizesse vissza. Engem az lepett meg, hogy felveszi a tiszteletdíját. A jegyzőkönyv szó szerint azt tartalmazza, hogy lemondott róla. Utólag, későbbi testületi ülésen nem volt ilyen nyilatkozatról szó. Én nem ellene beszélek, hanem úgy gondolom, hogy ez a helyes morálisan. Azt az eredeti állapotot kellett volna fenntartani. Nem jogtalanul vette fel, hanem teljesen jogosan, csak többen nem tudtuk. Nincs ezzel semmi probléma, a többi nem az én hatásköröm. Én benyújtottam, legfeljebb nem lesz elfogadva. De nekem ez morális kötelességem volt.

**Kiszelné Mohos Katalin polgármester:** Szóban nem lehet lemondani, csak írásban. Az ülésen csak azért mondta el, hogy mindenki tudjon róla. Az írásban benyújtott, általa aláírt iratot kell figyelembe vennünk, és az ezt tartalmazza, hogy 2015. december 31-ig mond le a tiszteletdíjáról.

**Gerely Gábor**: Szerintem alpolgármester urat kellene megnyilatkoztatni. Én is úgy tudtam, hogy az első évre mondott le, de ha Borók úr sem így tudta, akkor esetleg lehet, hogy érdemes lenne megnyilatkoztatni alpolgármester urat, hogy teljesen egyértelművé váljon ez a helyzet. Szerintem ő szívesen elmondja, hogy mi ezzel a szándéka. Alapvetően ez egy pozitív szándék volt, hogy egy évig lemondott.

**Papp István jegyző**: A társadalmi megbízatású polgármester és alpolgármester a testülethez intézett írásbeli nyilatkozatával lemondhat a korábbi és a mostani szabályok szerint is. Alpolgármester úr 2015. december 31. napot jelölte meg a lemondásának végeként. Itt van az írásos nyilatkozata.

**dr. Borók György**: Formálisan ez igaz. Jogász vagyok, ismerem a jogszabályokat. De – nem alpolgármester úr ellen beszélve – azzal lett megválasztva, hogy lemond a tiszteletdíjáról. Az, hogy utána milyen nyilatkozatot tett írásban, ami nem volt összhangban a szóbeli nyilatkozatával, az egy más kérdés. Én nem tudtam arról, hogy ő határozott időre mondott le. Nem is tudhattam róla, mert nem kaptam meg ezt a papírt. Fölvette a tiszteletdíját, tudomásul vettem. A többi már nem az én hatásköröm, majd a polgárok eldöntik, hogy szükség van-e két társadalmi megbízatású, fizetett alpolgármesterre a helyett, hogy mondjuk lenne egy főállású alpolgármester, mint a települések többségében. Ez már egészen más jellegű kérdés. Én nem alpolgármester úr ellen akarok beszélni. Vele ezt nem is akarom megbeszélni. Ez egy bizottsági ülés, tettem egy módosító javaslatot, el lehet fogadni, le lehet szavazni, nem sértődöm meg. A véleményemet vállalom. Azért vagyunk itt ebben a körben, hogy erről beszéljünk. Jogi ügy, ez egy jogi kérdés, ez egy ilyen bizottság. Örülök, ha itt ilyen kérdésekről lehet beszélni. Utána mindenki hazamegy és azt gondol, amit akar. Szerintem nincsen semmi probléma.

**Bánóczi Margit elnök:** Köszönöm. Van-e további kérdés? Nincs. Akkor szavazzunk először a polgármester illetményére vonatkozó módosító javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**7/2017. (I. 25.) HATÁROZATA**

**Tárgy: A polgármester illetményének megállapítása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy határozatban állapítsa meg, hogy Kiszelné Mohos Katalin polgármester illetménye 2017. január 1-étől a Magyarország helyi önkormányzatairól szóló 2011. évi CLXXXIX. törvény 71. § (4) e) pontjának megfelelően havi 598.300 forint.

**Határidő:** azonnal

**Felelős:** jegyző

**Bánóczi Margit elnök:** Most dr. Borók György módosító indítványáról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 1 igen, 3 tartózkodással az alábbi határozatot:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**8/2017. (I. 25.) HATÁROZATA**

**Tárgy: Döntés a társadalmi megbízatású – nem képviselő – alpolgármester tiszteletdíjáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága nem fogadja el azt a módosító indítványt, hogy a Képviselő-testület **Dr. Fegyveres-Fiskál Gábor** Nagykovácsi nagyközség társadalmi megbízatású – nem képviselő – alpolgármesterének tiszteletdíját 2017. január 1-étől bruttó havi 0 Ft-ban határozza meg.

**Határidő**: azonnal

**Felelős**: jegyző

**Bánóczi Margit elnök:** Most pedig az előterjesztés szerinti határozati javaslatokról szavazzunk. Először Szemesy Barbara tiszteletdíjáról. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**9/2017. (I. 25.) HATÁROZATA**

**Tárgy: Döntés társadalmi megbízatású alpolgármester tiszteletdíjáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy:

**Szemesy Barbara** Nagykovácsi nagyközség társadalmi megbízatású alpolgármesterének tiszteletdíját 2017. január 1-étől bruttó havi 209.406- Ft-ban határozza meg.

Felkéri a Jegyzőt a szükséges intézkedések megtételére.

**Határidő**: azonnal

**Felelős**: jegyző

**Bánóczi Margit elnök:** Most pedig dr. Fegyveres-Fiskál Gábor alpolgármester úr tiszteletdíjáról szavazzunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 1 igen, 3 tartózkodással az alábbi határozatot:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**10/2017. (I. 25.) HATÁROZATA**

**Tárgy: Döntés a társadalmi megbízatású – nem képviselő – alpolgármester tiszteletdíjáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága nem javasolja a Képviselő-testületnek az alábbi határozat elfogadását:

Nagykovácsi Nagyközség Önkormányzatának Képviselő-testülete úgy dönt, hogy:

**Dr. Fegyveres-Fiskál Gábor** Nagykovácsi nagyközség társadalmi megbízatású – nem képviselő – alpolgármesterének tiszteletdíját 2017. január 1-étől bruttó havi 209.406- Ft-ban határozza meg.

Felkéri a Jegyzőt a szükséges intézkedések megtételére.

**Határidő**: azonnal

**Felelős**: jegyző

**Tegzes Endre:** Ha visszahallgatnánk az eredeti lemondást, szerintem alpolgármester úr annyit mondott, hogy ő lemond a tiszteletdíjáról. Az, hogy utána milyen papír született, ezt lehet, hogy mi nem láttuk. De az, hogy mennyit és hogyan tesz a mi közösségünkért, azt én nem kérdőjelezem meg. Én mellette vagyok annak, hogy legyen értékelve a munkája a tiszteletdíjjal is. Lehet, hogy az írásban beadott nyilatkozatot nem láttuk, de ő szóban bejelentette a szándékát.

**Bánóczi Margit**: Egyetértek az elhangzottakkal. Senki sem vonja kétségbe, hogy alpolgármester úr mindent megtesz a településért. Ugyanakkor egyet kell értenem dr Borók Györggyel is abban, hogy a két alpolgármesteri tiszteletdíjat nem biztos, hogy a településnek el kell bírnia. Emiatt érheti a Képviselő-testületet bírálat, hogy ez egy jelentős költség. Egy megbízott alpolgármester elég lenne, ez az én egyéni véleményem. Nehéz döntés. De szemtől szemben kell megtárgyalni, nem az alpolgármester úr háta mögött.

**Kiszelné Mohos Katalin polgármester**: Szerintem ez a helyzet is egy tanulság. Sokat segített volna a helyzeten, ha az előterjesztő felé jelzi az, aki módosító indítványt kíván benyújtani. Nem kerültünk volna ilyen helyzetbe, hogy teljesen jó szándékkal előterjesztésre kerül egy módosító javaslat, amely nem a valós helyzethez igazodik. Ha tudtam volna erről, akkor meg tudtuk volna beszélni, és lehetett volna más összegre is javaslatot tenni például.

**Bánóczi Margit elnök**: Köszönöm. Most kérem polgármester asszonyt, hogy ismertesse a Vörösvár Invest Kft-től érkezett levél tartalmát.

**Kiszelné Mohos Katalin polgármester:** Decemberben az Ügyrendi bizottsági ülésen merült fel dr. Borók György kérése volt, hogy szeretne a bizottság tájékoztatást kapni a CBA beruházással kapcsolatban. Erre hivatkozva, illetve a költségvetés tervezése miatt levélben fordultam a Vörösvár Invest Kft-hez.

*Felolvasta a Vörösvár Invest Kft-től érkezett levelet.*

Részletes tájékoztatást kértem, ezt a levelet kaptam válaszként. Az a tény, hogy ők továbbra is meg akarják valósítani a beruházást, és az a szándékuk, hogy 2018. december 31-ig a polgármesteri hivatal épülete is átadásra kerül.

**dr. Borók György**: Köszönöm a tájékoztatást, most akkor legalább tudjuk, hogy a beruházást valószínűleg meg fogják valósítani, és ez érinti a hivatalt, de nem ebben az évben. Még egy dolgot szeretnék említeni. Kíváncsi voltam az Inkubátorházra. Az Igazgatási osztály segítségével megnéztük, és elismerésem azoké, akik készítették. Amúgy alkalmas lenne a hivatal egy részének elhelyezésére. Tudom, hogy vannak kötöttségek, hogy mikortól lehet más célra használni, de perspektivikusan nagyon jó, és mint épület is nagyon megfelelő. Mintha hivatalnak készítették volna. És még egy belső tájékoztatás, nincs jól kihasználva.

**Tegzes Endre:** Visszatérve a CBA kérdésre. Elfogadjuk a Vörösvár Invest Kft. tájékoztatását, de ettől függetlenül egyesek kaptak olyan szórólapot, amiben a másik oldal teljes egészében meg van győződve arról, hogy nem fog megépülni. Ezt leírva beszórták a levélszekrényekbe. Az lenne a kérdésem Borók Györgyhöz, hogy tudna-e információt szerezni arról, hogy mi van e mögött.

**dr. Borók György:** A következő bizottsági ülésig tájékozódni fogok. Azt gondolom, hogy nagy baj lenne, ha ez a beruházás leállna, mert akkor egy igen komoly jogi procedúra elé nézne a település.

**Bánóczi Margit elnök**: Köszönöm szépen. Kérdezem, hogy van-e további hozzászólás? Nincs, akkor a bizottság ülését 08 óra 58 perckor lezárom.

K.m.f.

Bánóczi Margit Tegzes Endre

elnök tag